NG Doringkruin » Wie ons is
Wat ons moet word
NG Doringkruin se roeping is: “In verhouding met Jesus vandag”.
Jesus vir die wêreld. Ons deel die nuwe lewe in Christus met alle mense sodat hulle deel word van die Koninkryk van God en self aktief daaraan deelneem. Dit glo ons is bereikbaar deur genesing in ‘n stukkende wêreld te bring, dissipelskap te bewerkstellig deur toerusting en deur die opbou en uitbou van liefdevolle verhoudings op alle vlakke.
PILARE VAN ONS GEESTELIKE HUIS
So glo ons:
Die Vader is ons Skepper en Versorger
Jesus Christus alleen bewerk verlossing
Die Heilige Gees maak mense nuut en dit geskied deur oorgawe aan Hom
Die Woord is die riglyn en basis van ons lewe
Elke mens is ‘n unieke wese deur God geskape
Alles is genade alleen
Gebed is die krag van alles wat ons doen
WAT IS BELANGRIK IN ELKE GELOWIGE SE LEWE
Die boustene vir ons elkeen se lewe, waaraan hy moet deel hê
Erken God vir wie Hy is (lofprysing en aanbidding)
Ontwikkel elke lidmaat se geestelike potensiaal (geestelike groei)
Elkeen deel van die geloofsgemeenskap (koinonia)
Gebruik gawes (diensbaarheid)
Verkondig die evangelie (getuienis)
WAARDES VAN GEMEENTE
Dit verwag ons van mekaar en gee ons vir mekaar
Ons vernuwe voortdurend om die Koninkryk op die beste moontlike wyse te dien (vs stereotipering en stagnasie)
Ons mag foute maak in ons pogings om God te dien, maar is versigtig vir Satan se misleiding
Ons word nie groter sonder om geestelik sterker te word nie
Ons bedieningskoördineers is dissipelmakers en toerusters
Toewyding en oorgawe is ononderhandelbaar (Jesus het nie teruggedeins vir sy taak nie)
Die eenheid van die gemeente is groter en belangriker as almal en daarom is daar ruimte vir vergifnis
Die liefde van Jesus bepaal ons verhouding met mekaar
Mense is vir ons en God belangriker as strukture of andersins strukture is in diens van mense, en nie mense in diens van strukture nie
Mede-dissipels (gemeenskap van gelowiges) hou ons gerig op ons roeping daarom moet ons mekaar aanmoedig en vermaan
Ons het wedersydse respek vir mekaar omdat elkeen uniek deur God geskape is
Quintes werk met ‘n pastorale hart tussen alle ouderdomsgroepe in die kerk en wil mense graag op hul geestelike reis vergesel. Sy droom vir die kerk is dat lidmate sal besef dat elkeen bruikbaar is vir die Koninkryk en ‘n verskil kan maak.
Om in ‘n verhouding met Jesus Christus te staan, beteken vir hom om ‘n pad saam met die Verlosser te stap – om tyd te maak vir Hom, Sy liefde daagliks uit te leef en só werklik ‘n impak te maak waar God hom geroep het om te wees.
Quintes en Johnlene, ‘n arbeidsterapeut, het twee seuns en is lief vir die buitelewe. Hy is ‘n kranige gholfspeler, wat hou van lees en kamp. Sy lewensleuse word opgesom in Psalm 37:5: “Laat jou lewe aan die Here oor en vertrou op Hom; Hy sal sorg.”
Lombard van Niekerk
Lombard se hartewens vir NG Doringkruin is dat die kerkfamilie mekaar se hande sal vat en as eenheid in Jesus saam sal werk aan die uitvoer van God se roeping vir die gemeente. Sy droom vir die kerk is dat elke lidmaat as toegeruste dissipel van Jesus in verhouding met Jesus sal leef en sal help om dissipels vir Hom te maak.
Lees vir selfverryking is vir hom noodsaaklik. Lombard en sy vrou, Rykie, ‘n onderwyseres, het reeds ‘n Comrades-marathon voltooi. Hulle het drie volwasse seuns en is die grootouers van twee kleindogters. Sy lewensleuse kom voor in Filippense 1:20 en 21: “Dit is my vurige verlange en daarna sien ek uit, dat ek niks sal doen waaroor ek my sal hoef te skaam nie. Ek wil ook nou, soos nog altyd, met alle vrymoedigheid deur my hele wese Christus verheerlik in lewe en in sterwe, want om te lewe, is vir my Christus en om te sterwe, is vir my wins.”
Marike het ‘n besonderse liefde vir die Here en Sy bruid, die kerk. Soos ‘n bruid voorberei vir haar troudag, so is die kerk ook op die heiligmakingspad besig om die beste weergawe van haarself te word. Marike wil graag saam met NG Doringkruin op hierdie avontuur na egtheid en liefde vir die Here groei. Sy is ook geroepe om veral die jeug te bedien.
Daar waar mense is, daar is Marike gelukkig. Sy het baie belangstellings wat wissel van musiek, kreatiewe aktiwiteite tot ‘n liefde vir die buitelewe. Haar lewensleuse kom voor in 2 Samuel 22:30: “As U my help, hardloop ek deur ‘n oormag vyande, as my God by my is, klim ek oor ‘n stad se muur.” Life is not waiting for the storm to pass, it’s learning to dance in the rain. Met God aan ons kant is niks onmoontlik nie, want niks is vir God onmoontlik nie.